અમદાવાદ: ચણા સહિત વિવિધ કઠોળના ભાવમાં આગઝરતી તેજી જોવા મળી છે. ૧૪ જુલાઇએ ચણાના વાયદા કારોબાર ફરીથી શરૂ કર્યા બાદ તેજીની ચાલ નોંધાઇ છે. પાછલા એક જ મહિનામાં વાયદા બજારમાં ચણામાં ૩૦ ટકાથી વધુનો ઉછાળો નોંધાયો છે. વધતા જતા વાયદાના ભાવમાં ઉછાળાના પગલે એનસીડીઇએક્સ પર ચણાના ખરીદ-વેચાણ પર પાંચ ટકા માર્જિન વધારી દીધું છે, જે આજથી લાગુ થઇ રહ્યું છે. દરમિયાન હાજરના ભાવમાં પણ તેજીની ચાલ જોવા મળી છે.